ai4bharat/Pralekha huggingface dataset:
شہری ہوابازی کی وزارت
شہری ہوا بازی کی وزارت کے تحت اے اے آئی نے دو شہری ہوابازی کی ہنرمندی کی ترقی کے مراکز قائم کیے ہیں
حکومت ہند کی شہری ہوا بازی کی وزارت کے تحت ایئرپورٹ اتھارٹی آف انڈیا  نے نیشنل اسکل ڈیولپمنٹ کارپوریشن  کے اشتراک سےابھی تک دو شہری ہوابازی کی ہنرمندی کی ترقی کے مراکز قائم کیے ہیں۔ ایرو اسپیس اینڈ ایوی ایشن سیکٹراسکل کونسل  تربیت حاصل کرنے والے شرکاء کا جائزہ لینے اور کامیاب امیدواروں کو سرٹیفیکیشن دینے کے لیے ایوارڈ دینے والے ادارے کے طور پر کام کرتی ہے۔شہری ہوابازی کی ہنرمندی کی ترقی کے دونوں مراکز کی تفصیلات درج ذیل ہیں:-
 چنڈی گڑھ میں ایوی ایشن ملٹی اسکل ڈیولپمنٹ سنٹر  کا قیام۔
یہ مرکز ایئرپورٹس اتھارٹی آف انڈیا  کے سی ایس آر اقدام کے تحت قائم کیا گیاہے۔ پروجیکٹ کے دیگرفریقوں میں نیشنل اسکل ڈیولپمنٹ کارپوریشن  جسے ایرو اسپیس کی حمایت حاصل ہے ، اور ایوی ایشن سیکٹر اسکل کونسل  آف انڈیا اور ٹریننگ پارنٹر کی حیثیت سے برڈ اکیڈمی آف ایوی ایشن شامل ہیں۔
 مہاراشٹر کے ممبئی میںہوابازی کی ہنرمندی کی ترقی کا مرکز۔
یہ مرکز لرن نیٹ اسکل کے ذریعے قائم کیا گیا جو اے اے آئیکے سی ایس آر پروجیکٹ کے لیے تربیتی عمل درآمد پارٹنر کے طور پر کام کر رہا ہے۔
فی الحال، حکومت میں مزید ایوی ایشن ملٹی اسکل ڈیولپمنٹ مراکز قائم کرنے کی کوئی تجویز نہیں ہے۔
ایرو اسپیس اینڈ ایوی ایشن سیکٹراسکل کونسل  کے ذریعہ 108 تربیتی مراکز کی منظوری دی گئی ہے۔
ایرو اسپیس اینڈ ایوی ایشن سیکٹر اسکل کونسل  نیشنل اسکل ڈیولپمنٹ کارپوریشن  اور ہنر مندی کی ترقی اور انترپرینیورشپ  کی وزارت کی سرپرستی میں ہے۔اے اے ایس ایس سی،این ایس ڈی سی کے وضع کردہ منظوری کے رہنما خطوط پرعمل کرتا ہی۔
ہوابازی کی ترتیب کے مزید سات پارٹنرز ہیں جنہوں نے اے اے ایس ایس سی سے منظوری کی درخواست کی ہے۔ ان سات ایوی ایشن ٹریننگ پارٹنرز کی فہرست یہ ہیں:-
- رافا ٹیکس
- ایسنسیو ایجوکیئر لمیٹیڈ
- مائی فلیگ پرائیویٹ لمیٹیڈ
- ٹرولی یورز ویلفیئر سوسائٹی
- ٹرولی یورز ویلفیئر سوسائٹی
- ویژن ایوی ایشن اکیڈمی
- اسپیڈ ونگ ایوی ایشن اکیڈمی
نوجوانوں اور خواتین کی جن مجوزہ تعداد کو اگلے تینبرسوں میں تسلیم شدہ تربیتی مراکز کے ذریعے تربیت دی جائے گی، اس کا انحصار ہوا بازی کے شعبے کی ترقی پر ہے۔
یہاطلاع شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں دی۔
وزارات ثقافت
سنگیت ناٹک اکادمی نے مجاہدین آزادی کی یادوں کوعزیز رکھنے کے لیے، جنہوں نے ملک کو آزاد کرانے کے لیے اپنی جانیں قربان کردیں ، رنگ سوادھینتا کا اہتمام کیا
اس سال کے فیسٹیول میں ملک بھر سے لوک طرز کے گانے پرتوجہ مرکوز کی گئی
ہندوستان کی آزادی کے 75 سال کے جشن کے موقع پر، سنگیت ناٹک اکادمی نے رنگ سوادھینتا منایا – مجاہدین آزادی کی یادوں کوعزیز رکھنے کے لیے اس فیسٹیول کا اہمتام کیاگیا جنہوں نے ہندوستان کو سامراج کی زنجیروں سے آزاد کرانے کے لیے اپنی جانیں قربان کیں۔ یہ فیسٹیول 27 سے 29 اگست 2022 تک میگھ دوت آڈیٹوریم میں منعقد ہوا۔
حکومت ہند کی وزارت ثقافت میں جوائنٹ سکریٹری محترمہ امیتا پرساد ساربھائی اور وزارت ثقافت میں جوائنٹ سکریٹری اور چیئرپرسن سنگیت ناٹک اکادمی محترمہ اوما نندوری اس موقع پر موجود تھیں ۔
اس سال کا فیسٹیول اس لحاظ سے منفرد تھا کہ اس میں لوک طرز کے گانے پر توجہ دی گئی۔ فیسٹیول میں ہندوستان کی نو ریاستوں سے کل بارہ ٹیموں اور تقریباً سو فنکاروں نے حصہ لیا۔
رنگ سوادھینتا ملک بھر سے لوک موسیقی کی روایات کوپیش کرتا ہے۔ رنگ سوادھینتا کے پہلے دن کا آغاز سبھاش ناگاڈا اینڈ گروپ کے کیہروا تال پر مختلف قسموں اور دل دیا ہے، جان بھی دیں گے جیسی مشہور حب الوطنی کی دھنوں کے ساتھ ہوا۔
آلہا گاین، جو عام طور پر مانسون کے اختتام پر پیش کیا جاتا ہے، آلہا چھند میں گایا جاتا ہے۔ مشہور آلہا فنکارجناب رام رتھ پانڈے نے دیوی درگا کی دعا کے ساتھ شروعات کی، اور چندر شیکھر آزاد کی بہادری کے کاموں کو بیان کیا۔
ایک دھیمریائی رقاص عموماً ہاتھ میں پکڑی جانی والی سارنگی بجاتا ہے، جس کے ساتھ دوسرے موسیقار بھی ہوتے ہیں۔ دھیمریائی گانے مذہبی، افسانوی، سماجی اور حب الوطنی کے موضوعات کو چھوتے ہیں۔ سامعین دھیمریائی فنکار چنی لال رائکوار کی لہر لہر لہراوے ترنگا کی شاندار گائیکی سے محظوظ ہوئے۔
پانڈوان کا کڑا کی ابتدا 17 ویں صدی کے میوات سے کی جا سکتی ہے، جو عام طور پر مہابھارت کے واقعات کے ارد گرد مرکوز ہے۔ غفورالدین میواتی نے کیچک ودھ پر دوہا پیش کیا، اس کے بعد میدان جنگ میں مہارانا پرتاپ کی بہادری کی داستان پیش کی۔
رنگ سوادھینتا کے دوسرے دن چیتن دیوانگن نے آدیواسی زندگی کی آزمائشوں اور مصیبتوں، برسا منڈا کی ہمت اور جھارکھنڈ کے مقامی دیوتاؤں کے تعلق سے ہونے والے تہواروں کو بیان کیا، ہارمونیم، بینجو، ڈھولک، طبلہ وغیرہ پر فنکاروں انکا ساتھ دیا۔
پنجاب کے دھاڈی گانے کی روایت گرو ہرگوبند نے میدان جنگ میں مسلح افراد کے درمیان بہادری کی ترغیب دینے کے لیے شروع کی تھی۔ دیش راج شاشلی اور ان کے ساتھی فنکاروں نے شہید ادھم سنگھ پر ڈھائے جانے والے مظالم کی داستان سناکر سامعین کو آبدیدہ کردیا۔
داستانگوئی فارسی الفاظ ’داستان‘مطلب طویل کہانی اور ’ گوئی‘ معنی بیان کرنا، کا مرکب ہے ۔ پرگیہ شرما اور ہمانشو باجپئی داستان گوئی کے اس فن کے ماہر ہیں اور رانی لکشمی بائی کی کہانی ان کی سریلی آواز میں زندہ ہوگئی۔
محترمہ شیلیش سریواستو نے سنسکرت، ہندی، اردو، بھوجپوری، اودھی، پنجابی، سندھی، ہریانوی، ہماچلی، ڈوگری اور مراٹھی جیسی مختلف زبانوں میں لوک گیت گا کر بے پناہ شہرت حاصل کی۔ پروگرام کا اختتام شیلیش شریواستو اور ان کے ساتھی فنکاروں کے جنگ آزادی کے شہیدوں کو سلام پیش کرتے ہوئے اتر پردیش کے لوک گیت پیش کش کے ساتھ ہوا ۔
سنگیت ناٹک اکادمی کے سکریٹری انیش پی راجن نے فنکاروں اور اس تقریب کو کامیاب بنانے والے تمام لوگوں کا تہہ دل سے شکریہ ادا کیا۔
زراعت اور کاشتکاروں کی فلاح و بہبود کی وزارت
راجستھان کے کوٹہ میں دو روزہ کرشی مہوتسو - پردرشنی ایوم پرشکشن ‘‘ کا زراعت اور کسانوں کی بہبود کی وزارت، حکومت ہند کے ذریعہ کل سے انعقاد
علاقہ کے تقریباً 35000 کسان اس مہوتسو میں شرکت کریں گے ؛ کاشتکاری کے جدید طریقہ کار اور آلات کو اپنانے کی تربیت دی جائے گی
لوک سبھا کے اسپیکر جناب اوم برلا افتتاحی تقریب میں موجود رہیں گے ؛ اختتامی تقریب میں جناب اوم برلا کے علاوہ مرکزی وزیر جناب نریندر سنگھ تومر اور جناب پرشوتم روپالا بھی موجود ہوں گے
زراعت اور کسانوں کی بہبود کی وزارت، حکومت ہند کے ذریعہ راجستھان کے کوٹہ ڈویژن کو زراعت اور دیہی ترقی کے شعبے میں ترقی یافتہ اور سرکردہ بنانے کے لیے،دو روزہ کرشی مہوتسو - پردرشنی ایوم پرشکشن ‘‘کا انعقاد مورخہ24-25 جنوری 2023 کو دسہرہ میدان،کوٹہ، راجستھان میں کیا جا رہا ہے ۔ افتتاحی تقریب میں لوک سبھا کے اسپیکر جناب اوم برلا، زراعت اور کسانوں کی بہبود کے وزیرمملکت، حکومت ہند، جناب کیلاش چودھری، مویشی پروری، ماہی پروری، وزیرمملکت، حکومت ہند، ڈاکٹر سنجیو بالیان، زراعت اور مویشی پروری کے وزیر مملکت ،راجستھان حکومت ، جناب لال چند کٹاریہ اور وزیر مملکت، کوآپریٹیو محکمہ، حکومت راجستھان، جناب اُدےلال آنجنا موجودرہیں گے۔ اس کے علاوہ مرکزی حکومت، ریاستی حکومت اور ہندوستان کی زرعی تحقیق کے سینئر افسران اور تقریباً 35 ہزار کسان، زرعی اسٹارٹ اپ، کارپوریٹ بینکرس، ایکسٹینشن ورکرز اور پرائیویٹ زرعی اداروں کے ورکرز بھی موجود رہیں گے۔
اس کرشی مہوتسو میں منعقد ہونے والی نمائش کے ذریعے مرکزی اور ریاستی حکومت کی جانب سے کسانوں کے لئے چلائی جارہی اسکیموں کی جانکاری اسٹالز کے ذریعے دی جائے گی۔ ساتھ ہی نجی شعبے کی زراعت کی مختلف معلومات کی فراہمی سے متعلق کمپنیاں/ تنظیمیں بھی اپنے پروڈکٹس کی اسٹالز کے ذریعے نمائش کریں گی۔
اس نمائش میں 150 اسٹال کسانوں کو زراعت سے متعلق تازہ ترین جانکاری فراہم کرنے کے لئے لگائے جائیں گے۔ زراعت کے شعبے میں اسٹارٹ اپ کی ضرورت کو دیکھتے ہوئے 75 اسٹال اسٹارٹ اپ کے لگائے جائیں گے جو اس نمائش کی اہم خصوصیات میں سے ایک ہے۔
اس مہوتسو کے دوران تقریباً 5000 کسانوں کو زراعت، باغبانی اور مویشی پروری سے متعلق موضوعات پر تربیت دینے کا پروگرام بھی دو سیشنوں میں منعقد کیا جا رہا ہے۔ کسانوں کے فائدے کے لیے ایگریکلچر انفراسٹرکچر فنڈ پر ایک خصوصی ورکشاپ کا بھی انعقاد کیا جا رہا ہے۔ اس دو روزہ انعقاد میں زرعی تحقیقاتی اداروں، زرعی یونیورسٹیوں، زرعی زونل مراکز کے سائنسی اور زراعت کے محکمہ کے تمام افسران و ملازمین کے ساتھ ساتھ علاقہ کے تقریباً 35,000 کسان حصہ لے رہے ہیں۔
اس انعقاد کی خصوصیت اس بات سے بھی ہے کہ اس میں زراعت کی نئی ٹیکنالوجی اور جدید زراعت کو اپنانے میں دلچسپی رکھنے والے کسانوں کی شراکت زیادہ سے زیادہ تعداد میں ہو رہی ہے اور کاشت کاری کو مزید منافع بخش کاروبار بنانے کے لئے تمام بیدارکسانوں کوجدید زرعی پیداواری نظام، نئی زرعی ٹیکنالوجی اور جدید زرعی مشینری کو اپنانے کے لیے حوصلہ افزائی اور تربیت دی جا رہی ہے۔
اختتامی تقریب میں لوک سبھا کے اسپیکر جناب اوم برلا کے علاوہ ، زراعت اور کسانوں کی بہبود کے وزیر، حکومت ہند، جناب نریندر سنگھ تومر، مویشی پروری ، ماہی پروری کے وزیر، حکومت ہند، جناب پرشوتم روپالا، زراعت اور کسانوں کی بہبود کے وزیر مملکت، حکومت ہند ، محترمہ شوبھا کرندلاجے اور زراعت اور مویشی پروری کے وزیر، راجستھان حکومت، جناب لال چند کٹاریہ بھی موجود رہیں گے۔ اس طرح کا انعقاد وقتاً فوقتاً پر کیا جانا اہمیت کا حامل ہے اور علاقہ کے کسانوں کو صحیح سمت دینا ضروری ہے تاکہ کسانوں کی آمدنی بڑھانے میں مدد مل سکے اور کھیتی کو پائیدار بنایا جا سکے۔
وزیراعظم کا دفتر
وزیراعظم نے نوراتری پر اہل وطن کو مبارکباد پیش کی
نئی دلّی ، 02 اپریل، 2022/
وزیراعظم جناب نریندر مودی نے ، نوراتری کے مقدس موقع پر لوگوں کو مبارکباد پیش کی ہے۔
اپنے ایک ٹوئیٹ میں وزیراعظم نے:
’’تمام اہل وطن کو نوراتری کی مبارکباد۔
قوت و طاقت کی عبادت کا یہ تہوار ہر کسی کی زندگی میں نئی توانائی لائے۔‘‘
"सभी देशवासियों को नवरात्रि की बधाई।
शक्ति की उपासना का यह पर्व हर किसी के जीवन में नई ऊर्जा का संचार करे।"
وزارت دفاع
کابینہ نے آکاش میزائل نظام کی برآمد کو منظوری دی اور برآمدات کی تیزی سے منظوری کے لئے ایک کمیٹی تشکیل دی
نئی دہلی، 30 دسمبر 2020، آتم نربھر بھارت کے تحت، بھارت مختلف طرح کے دفاعی پلیٹ فارم اور میزائل تیار کرنے کی اپنی صلاحیتوں میں اضافہ کر رہا ہے۔ آکاش ملک کا ایک اہم میزائل ہے، جس کا 96 فیصد سے زیادہ حصہ ملک میں تیار کیا گیا۔
آکاش سطح سے ہوا میں مار کرنے والا ایک میزائل ہے جس کی مار کرنے کی صلاحیت 25 کلومیٹر تک ہے۔ یہ میزائل 2014 میں ہندوستانی فضائیہ اور 2015 میں ہندوستانی فوج میں شامل کیا گیا تھا۔
دفاعی خدمات میں شامل ہونے کے بعد، بین الاقوامی نمائشوں / ڈیف ایکسپو / ایرو انڈیا کے دوران کئی دوست ممالک نے آکاش میزائل میں دلچسپی دکھائی۔ کابینہ کی منظوری سے مختلف ممالک کی جانب سے جاری آر ایف آئی/ آر ایف پی میں حصہ لینے کے لئے ہندوستانی مینوفیکچروں کو مدد ملے گی۔
اب تک، ہندوستانی دفاعی برآمدات میں پرزے / حصے وغیرہ شامل تھے۔ بڑے پلیٹ فارموں کی برآمدات کم سے کم تھیں۔ کابینہ کا یہ اقدام ملک کو اپنی دفاعی مصنوعات کو بہتر بنانے اور انہیں عالمی سطح پر مسابقتی بنانے میں معاون ثابت ہوگا۔
آکاش کا برآمداتی ورژن اس وقت ہندوستانی مسلح افواج میں لگائے سسٹم سے مختلف ہوگا۔
آکاش کے علاوہ دوسرے بڑے پلیٹ فارمز جیسے کوسٹل سرویلنس سسٹم، رڈار اور ایئر پلیٹ فارموں میں بھی دلچسپی ظاہر کی جارہی ہے۔ ایسے پلیٹ فارموں کی برآمد کے لئے جلد منظوری فراہم کرنے کے لئے، ایک کمیٹی تشکیل دی گئی ہے جس میں رکشا منتری ، امور خارجہ کے وزیر اور قومی سلامتی کے مشیر شامل ہیں۔
یہ کمیٹی مختلف ممالک کے لئے بھارت میں تیار کئے جانے والے اہم پلیٹ فارموں کی بعد میں برآمدات کا اختیار دے گی۔ کمیٹی ایک حکومت سے دوسری حکومت کے ذریعہ خریداری سمیت مختلف دستیاب متبادل کا بھی پتہ لگائے گی۔
ہندوستانی حکومت 5 بلین امریکی ڈالر کی دفاعی برآمدات کا نشانہ حاصل کرنے اور دوست ممالک کے ساتھ اسٹریٹجک تعلقات کو بہتر بنانے کے لئے زیادہ قیمت والے دفاعی پلیٹ فارم کی برآمد پر توجہ مرکوز کرنا چاہتی ہے۔
۔۔۔۔۔۔۔۔۔۔۔
م ن۔ا گ۔ن ا۔
U-8530
(
صحت اور خاندانی بہبود کی وزارت
دماغی خلل کا پھیلاؤ
نئی دہلی 04 فروری :قومی دماغی صحت جائزہ 2016کے مطابق 18سال سے زیادہ عمرکے لوگوں میں دماغی خلل کا پھیلاو تقریباً10.6فیصد ہے ۔ تاہم لین سیکس سائکریاٹری میں 20دسمبر 2019کو شائع ایک رپورٹ کے مطابق ہندوستان میں ہر7میں سے ایک شخص دماغی خلل کا شکارہے ۔ یہ رپورٹ ‘‘ ہندوستان کی ریاستوں میں دماغی خلل کا بوجھ :دی گلوبل برڈن آف ڈیزیز اسٹڈی 2017-1990’’ کے نام سے شائع ہوئی ہے ۔
دماغی خلل کے بوجھ کے تدارک کے لئے حکومت ملک میں قومی دماغی صحت پروگرام  کا نفاذ کررہی ہے ۔ این ایم ایچ پی کے تحت حکومت ملک کے 655اضلاع میں ضلع دماغی صحت پروگرام  کانفاذ کررہی ہے تاکہ اس بیماری کا شروع میں ہی پتہ لگایاجاسکے اور دماغی خلل /بیماری کابندوبست اور علاج کیاجاسکے ۔ عوام کے درمیان دماغی صحت سے متعلق بیداری پیداکرنے کے لئے ، اطلاعات ، تعلیم اور مواصلات  جیسی سرگرمیوں کو این ایم ایچ پی کے ایک لازمی جزوکے طورپرشامل کیاگیاہے ۔ ڈی ایم ایچ پی کے تحت ہرضلع کو سالانہ چارلاکھ روپے تک کا فنڈ دستیاب کرایاجاتاہے تاکہ وہ کمیونٹی کی شراکت داری سے کمیونٹی ، اسکولوں ، کالجوں ، کام کی جگہوں پر بیداری پیداکرنے کے لئے آئی ای سی کی سرگرمیاں انجام دے سکیں ۔ ملک میں صلاحیت مند دماغی صحت پیشہ وروں کی قلت کو دورکرنے کے مقصد سے حکومت مین پاورڈیولپمنٹ اسکیموں کا نفاذ کررہی ہے تاکہ سینٹرآف اکسیلینٹ قائم کئے جاسکیں اور دماغی صحت سے متعلق خصوصی اداروں میں پوسٹ گریجویٹ  محکموں کو مضبوط /قائم کیاجاسکے ۔ اب تک 25سینٹرآف اکسیلینٹ کے قیام اور دماغی صحت سے متعلق خصوصی مراکز میں 47پوسٹ گریجویٹ محکموں کو مضبوط /قائم کرنے کے لئے تعاون دیاگیاہے ۔مرکزی اور ریاستی حکومتوں کے ذریعے چلائے جانے والے میڈیکل کالجوں کے ساتھ ساتھ دماغی صحت کے لئے قائم کئے گئے مخصوص اداروں کے توسط سے سہ سطحی دماغی نگہداشت سہولتیں دستیاب کرائی گئی ہیں ۔ این ایم ایچ پی کی افرادی قوت ترقیاتی اسکیموں کے علاوہ حکومت افرادی قوت کی دستیابی میں بھی اضافہ کررہی ہے تاکہ ملک کے ترقی سے محروم علاقوں میں دماغی صحت خدمات پہنچائی جاسکیں ۔ اس کے لئے میڈیکل آفیسروں ، ماہرین نفسیات ، سماجی ورکروں اور نرسوں جیسی صحت خدمات دستیاب کرانے والے افراد کو آن لائن ٹریننگ کورسیز دستیاب کرائے جاتے ہیں تاکہ وہ تین مرکزی دماغی صحت اداروں میں قائم ڈیجیٹل اکیڈمیز کے ذریعہ ملک بھرمیں معیاری دماغی صحت خدمات بہم پہنچاسکیں ۔
صحت وکنبہ بہبود کے وزیرمملکت جناب اشونی کمارچوبے نے آج یہ اطلاع راجیہ سبھامیں ایک تحریری جواب میں دی ۔
وزیراعظم کا دفتر
وزیر اعظم نے اتراکھنڈ کے سابق اسمبلی اسپیکر جناب ہربنس کپور کے انتقال پر تعزیت کی
وزیر اعظم جناب نریندر مودی نے اتراکھنڈ کے سابق اسمبلی اسپیکر جناب ہر بنس کپور جی کے انتقال پر گہرے رنج و غم کا اظہار کیاہے۔
ایک ٹوئیٹ میں وزیر اعظم نے کہا:
‘‘اتراکھنڈ کے ہماری پارٹی کے سینئر ساتھی جناب ہربنس کپور جی کے انتقال سے بہت دکھ ہوا ہے ۔ ایک سرکردہ قانون ساز اور منتظم ،وہ عوام کی خدمت اور سماجی فلاح و بہبود میں اپنے تعاون کے لئے یاد کئے جائیں گے۔ ان کے اہل خانہ اور حامیوں سے تعزیت۔’’
وزارت آیوش
آیوش کی وزارت اور حیاتیاتی ٹکنالوجی کے محکمے کے درمیان مفاہمت نامے پر دستخط
مفاہمت نامے سے آیوش کے شعبے میں شہادت پر مبنی حیاتیاتی ٹکنالوجی والے اقدامات کے لئے بین وزارتی تعاون میں سہولت حاصل ہوگی
آیوش کی وزارت اورمحکمہ حیاتیاتی ٹکنالوجی ، حکومت ہند کے درمیان ایک مفاہمت نامے  پر دستخط کئے گئے، جس کا مقصد تعاون، ارتکاز اورہم آہنگی کے امکانات کی تلاش کرنے کے لئے باہمی اتحاد قائم کرنا ہے تاکہ آیوش کے شعبے میں شہادت پر مبنی حیاتیاتی ٹکنالوجی والے اقدامات کی سمت میں کام کرنے کے لئے ماہرین کو ایک پلیٹ فارم پر جمع کیا جاسکے ۔ اس موقع پر آیوش کی وزارت کے سکریٹری ویدیہ راجیش کوٹیچا اور حیاتیاتی ٹکنالوجی کے محکمہ کے سکریٹری ڈاکٹر راجیش ایس گوکھلے کے علاوہ دونوں وزارتوں سے وابستہ دیگر افسران بھی موجود تھے ۔
اس اشتراک کے ذریعہ اس بات کی توقع کی جاتی ہے کہ روایتی حفظان صحت کے طور طریقوں اور حیاتیاتی ٹکنالوجی کے اشتراک سے اختراعی اور غیر معمولی تحقیق کے کام کی شروعات کےلئے بہترین امکانات کی فراہمی میں مدد ملے گی جس کو آیوش نظام کے مختلف بنیادی اصولوں کی کھوج بین کے لئے استعمال کیا جاسکتا ہے ۔ اس بات کی ضرورت محسو س کی جاتی ہے کہ عوامی حفظان صحت کی دنیا میں طبی نگہداشت کے اس قدیم سائنسی نظام کی دریافت اور استعمال کے لئے کثیر مرحلہ جاتی اور ٹکنالوجی پر مبنی راستے تلاش کئے جائیں ۔
حیاتیاتی ٹکنالوجی پر مبنی تحقیق و ترقی اور آیوش کے اقدامات کے ذریعہ زندگی کے معیار اور عرصہ ٔ حیات  میں بہتری لانے اور پرانی بیماریوں جیسے ذیابیطس، موٹاپا، قلبی امراض، ہڈیوں کا ورم، نقاہت، درد اور متعدی امراض مثلا ٹی بی وغیرہ کے ساتھ جڑی ذیلی بیماریوں کو کم سے کم کرنے میں مدد ملے گی ۔
اس موقع پر وزارت آیوش کے سکریٹری جناب ویدیہ راجیش کوٹیچا نے کہا کہ آیوش کی وزارت اور حیاتیاتی ٹکنالوجی کے محکمے کے درمیان مفاہمت نامے کے طے پا نے سے توقع ہے کہ آیوش کے شعبے میں متحدہ طور پر تحقیقات کے لئے راہ ہموار کرنے میں مددملے گی اور آیوش حفظان صحت کے نظام کی اب تک برو ئے کار نہ لائی گئی صلاحیت سے عوام کے فائدے کے لئے استفادہ کیا جاسکے گا ۔
اس اجتماع سے خطاب کرتے ہوئے ڈاکٹر راجیش ایس گوکھلے نے کہا کہ آیوش کی وزارت اور حیاتیاتی ٹکنالوجی کے محکمے کے درمیان اس بین وزارتی تعاون سے انتہائی سنگین قسم کے امراض کے سلسلے میں اقدامات کی حکمت عملی کی معلومات اور نئے وسائل پیدا کئے جانےکی توقع ہے ۔
تحقیق و ترقی میں مشترکہ کوششوں ، جن میں بنیادی سائنس سے لے کر تصدیقی عمل تک شامل ہیں اوراس کے بعد مصنوعات کی تیاری ، سے اس اہم ترین شعبے میں ہندوستانی خدمات کی ترقی میں بڑے پیمانے پر مدد ملے گی اور یہ نہ صرف قومی سطح تک محدود رہے گی بلکہ بین الاقوامی سطح پر بھی ہوگی ۔ آیور وید کے ورزشی علاج معالجوں کے میکانیکی مطالعات پر خاص طورپر زور دیا جائے گا اور اس کے لئے اعداد وشمار کے تجزیاتی وسائل کےساتھ ساتھ جانوروں کی بیماریوں کے نمونے اوردیگر ترقی یافتہ تجزیاتی طور طریقوں کا استعمال کیا جائے گا ۔
وزارت خزانہ
کابینہ نے ٹیکسوں سے متعلق کلیکشن میں مدد اور معلومات کے تبادلے کے لئے ہندوستان اور سینٹ ون سینٹ اور گریناڈائنس کے درمیان سمجھوتے کو منظوری دی
نئی دہلی،23؍جون :وزیراعظم جناب نریندرمودی کی صدارت میں مرکزی کابینہ نے آج ٹیکسوں سے متعلق کلکشن میں مدد اورمعلومات کے تبادلے کے لئے ہندوستان ، اورسینٹ ون سینٹ اورگریناڈائنس کے درمیان ایک سمجھوتے کو منظوری دے دی ہے ۔
سمجھوتے کی تفصیلات :
1-جمہوریہ ہندوستان اور سینٹ ون سینٹ اور گریناڈائنس کے درمیان یہ ایک نیا سمجھوتہ ہے ، ماضی میں دونوں ملکوں کے درمیان اس طرح کاکوئی سمجھوتہ نہیں تھا ۔
2-سمجھوتے کا خاص مقصد دونوں ملکوں کے درمیان معلومات کے تبادلے کو آسان بنانااور ٹیکس دعووں کے کلکشن میں ایک دوسرے کو مد د فراہم کرنا ہے ۔
3-اس سمجھوتے میں بیرون ملک ٹیکس کے تعین کی تجاویز بھی شامل ہیں ، جو یہ گنجائش فراہم کرتی ہیں کہ کوئی ملک دیگرملک کے نمائندوں کو اپنی سرزمیں پرداخل ہونے کی اجازت دے سکتاہے  تاکہ وہاں افراد کا انٹرویوکیاجاسکے اورٹیکس کے مقاصد کے تحت کاغذات وغیرہ کاجائزہ لیاجاسکے ۔
اثرات
جمہوریہ ہندوستان اور سینٹ ون سینٹ اور گریناڈائنس کے درمیان معاہدے سے دونوں ملکوں کے درمیان معلومات کے تبادلے میں آسانی پیداہونے میں مدد ملے گی ساتھ ہی ساتھ بینکوں کے پاس موجود معلومات فراہم کرنے میں مدد ملے گی اور اس کے علاوہ دیگرمالی اداروں کو قانونی اور سود مند ملکیت سے متعلق معلومات فراہم کی جاسکے گی ۔ اس سے دونوں ملکوں کے درمیان ٹیکس دعووں کے کلکشن میں مدد حاصل کرنے میں بھی آسانی ہوسکے گی ۔ اس طرح یہ معاہدہ ٹیکس سے بچنے سے لڑنے کے بھارت کے عزم کو مستحکم کرے گااور بلاحساب کتاب والے کالے دھن کوسامنے لانے کے لئے ٹیکس سے بچنے کی عادت ختم ہوگی ۔
پس منظر
ماضی میں سینٹ ون سینٹ اورگریناڈائنس کے ساتھ اس طرح کا کوئی معاہدہ نہیں تھا اور ہند وستان کافی عرصے سے اس طرح کے معاہدے کے لئے مذاکرات کررہاتھا بلآخرسینٹ ونسینٹ اوردی گریناڈائنس نے ہندوستان کے ساتھ یہ سمجھوتہ کیاجو دونوں ملکوں کے درمیان تمام ٹیکس دعووں کے کلکشن میں مدد کے علاوہ معلومات کے تبادلے کے ذریعہ دونوں ملکوں کے ٹیکس تعاون کو فروغ دے گا۔
شہری ہوابازی کی وزارت
حکومت ڈرون طیاروں کے لیے مانگ کا ڈھانچہ تیار کرنے کے مقصد سے کام کر رہی ہے : شہری ہوا بازی کے وزیر جناب جیوتر آدتیہ سندھیا
جناب جیوتر آدتیہ سندھیا نے عوام کی بھلائی کے لیے ڈرون - عوامی بیداری کے پروگرام پر فکی کے جلسے سے خطاب کیا
نئی دہلی، 06 اکتوبر، 2021 / شہری ہوا بازی کے وزیر جناب جیوترآدتیہ سندھیا نے آج کہا ہے کہ وزیراعظم نریندر مودی کے قیادت میں حکومت کے رول میں تبدیلی آئی ہے اور وہ لوگوں کو اہل بنانے کے لیے کام کر رہی ہے نہ کہ کوئی ضابطہ کار۔ وہ ڈرون طیاروں کے لیے شہادت پر مبنی پالیسی سازی کے ایک نیا طریقہ کار اپنانے کا ارادہ کر رہی ہے۔
عوامی بھلائی کےلیے ڈرون - عوامی بیداری کے پروگرام پر ایک جلسے سے خطاب کرتے ہوئے جس کا اہتمام فکی نے کیا تھا ، جناب سندھیا نے کہا کہ ٹکنالوجی کا فروغ بہت اہم ہے اور ڈرون ٹکنالوجی سے پسماندہ زندگی گزارنے والوں کو ترقی کے مرکز میں لے آئے گی۔ انہوں نے کہا ‘‘ڈرون عوام کو ملک کے طول العرض سے جوڑنے میں ایک اہم کردار ادا کرتے ہیں۔ ’’
جناب سندھیا نے کہا کہ بھارت ایک ملک کے طور پر اختراع یا ٹکنالوجی کے ارتقا میں عام طور پر ایک پیروکار رہا ہے۔ شہری ہوا بازی کے وزیر نے کہا کہ ایسا پہلی بار ہے کہ ہم رہنما بننے کے لیے پر امید ہیں۔
ڈرون کے لیے پی ایل آئی اسکیم کی بہت مختصر مدت میں ڈرون سے متعلق نئے ضابطے گھریلو مصنوعات سازی کی اس جدید ترین صنعت کو زبردست فروغ دیتے ہیں۔ جناب سندھیا نے کہا ‘‘اس شعبے کے لیے 40 فیصد کی ویلیو ایڈیشن سے اس شعبے کو زبردست فروغ دینے کا ایک منفرد موقع فراہم کرتی ہے۔ ’’
انہوں نے مزید کہا کہ کسی بھی ٹکنالوجی کی کامیابی کےلیے تین مرحلے درکار ہوتےہیں پالیسی سے متعلق ڈھانچہ، رقوم پر مبنی ترغیبات اور مانگ کا ڈھانچہ۔ انہوں نے مزید کہا کہ حکومت نے سوامتوا اسکیم کے تحت منصوبہ بنایا ہے کہ وہ ہزاروں گاؤوں کی نقشہ بندی کے لیے ڈرون کا استعمال کرے گی۔ جس سے بھارت کی ڈرون صنعت کو زبردست فروغ حاصل ہوگا۔
بھارت میں کچھ ایسے علاقے ہیں جہاں تک پہنچنا بہت ہی مشکل ہوتا ہے۔ اور ڈرون ویکسین فراہم کرنے میں بہت ہی موثر ثابت ہوں گے جس کے نتیجے میں ٹیکہ کاری کی مہم میں اضافہ ہوگا ۔ جناب سندھیا نے کہا ‘‘ حکومت ویکسین اور نقشہ بندی میں ڈرون کا استعمال کر کے ایک رابطہ صارف کے طور پر کام کر رہی ہے۔ اور وہ بھارت میں ڈرون ٹکنالوجی کے لیے مانگ کا ڈھانچہ تیار کر رہی ہے۔ ’’
عالمی اقتصادی فورم کے ایئرو اسپیس اور ڈرون سے وابستہ جناب ویگنیش سنتھانم نےکہا کہ ڈرون سے زرعی تحقیق کے نظام کو فروغ حاصل ہونا چاہیے تاکہ زیادہ پیداوار ، گزر بسر کو یقینی بنانے کے لیے دیہی آبادی کو سہولتیں دے کر اس شعبے کی مدد کی جا سکے۔
ڈی ایف آئی کی شراکت داریوں کے ڈائریکٹر جناب سمت شاہ نے کہا کہ ہم اس صنعت کے ایک شراکت دار کے طور پر وزیر موصوف کی کوششوں کا خیرمقدم کرتے ہیں۔
--
ش ح ۔ اس۔ ت ح ۔
U –9783
(Visitor Counter : 105
وزیراعظم کا دفتر
وزیر اعظم 15 اپریل کو بھج میں واقع کے کے پٹیل سوپر اسپیشلٹی ہسپتال کو قوم کے نام وقف کریں گے
نئی دہلی، 13 اپریل 2022:
وزیر اعظم جناب نریندر مودی 15 اپریل 2022 کو صبح 11 بجے ویڈیو کانفرنسنگ کے توسط سے گجرات کے بھج میں واقع کے کے پٹیل سوپر اسپیشلٹی ہسپتال کو قوم کےنام وقف کریں گے۔ یہ ہسپتال شری کچھی لیوا پٹیل سماج، بھج کے ذریعہ تعمیر کیا گیا ہے۔
یہ پورے کچھ میں اولین خیراتی سوپر اسپیشلٹی ہسپتال ہے۔ یہ مجموعی طور پر 200 بستروں پر مشتمل ہے۔ اس ہسپتال میں مریضوں کو سوپر اسپیشلٹی خدمات جیسے انٹروینشنل کارڈیولوجی ، کارڈیوتھوریسک سرجری، ریڈی ایشن آنکولوجی، میڈیکل آنکولوجی، سرجیکل آنکولوجی، نیفرو لوجی، یورولوجی، نیوکلیئر میڈیسن، نیورو سرجری، جوائنٹ رپلیسمنٹ اور دیگر معاون خدمات جیسے کہ سائنس سے متعلق تجربہ گاہ، ریڈیولوجی، وغیرہ فراہم کرائی جاتی ہیں۔ کے کے پٹیل سوپر اسپیشلٹی ہسپتال میں اس علاقہ کے افراد کو کفایتی سوپر اسپیشلٹی معالجاتی خدمات بآسانی فراہم کرائی جاتی ہیں۔
وزیراعظم کا دفتر
بالی میں جی- 20 سربراہی اجلاس کے اختتامی اجلاس میں وزیر اعظم جناب نریندر مودی کے تبصرے کا انگریزی ترجمہ
عزت مآب حاضرین،
دوستو،
میں ایک بار پھر اپنے دوست صدر جوکووی کو مبارکباد دینا چاہوں گا۔ انہوں نے مشکل وقت میں بھی جی-20 کو موثر قیادت عطا کی ہے۔ اور میں آج جی-20کمیونٹی کو بالی اعلامیہ کو اپنانے پر مبارکباد دیتا ہوں۔ ہندوستان اپنی جی-20صدارت کے دوران انڈونیشیا کے قابل ستائش اقدامات کو آگے بڑھانے کی کوشش کرے گا۔ ہندوستان کے لیے یہ ایک بہت ہی خوش آئند اتفاق ہے کہ ہم بالی کے اس مقدس جزیرے میں جی-20کی صدارت کی ذمہ داری سنبھال رہے ہیں۔ ہندوستان اور بالی کا قدیم رشتہ ہے۔
معززحاضرین،
ہندوستان ایک ایسے وقت میں جی-20کی ذمہ داری سنبھال رہا ہے جب دنیا بیک وقت جغرافیائی سیاسی تناؤ، معاشی سست روی، خوراک اور توانائی کی بڑھتی قیمتوں اور وبائی امراض کے طویل مدتی برے اثرات سے دوچار ہے۔ ایسے وقت میں دنیا جی-20کی طرف امید سے دیکھ رہی ہے۔ آج، میں یقین دلانا چاہتا ہوں کہ ہندوستان کی جی-20صدارت جامع ، الو العزم ، فیصلہ کن اور عمل پر مبنی ہوگی۔
عزت مآب حاضرین ،
اگلے ایک سال کے دوران، ہم اس بات کو یقینی بنانے کی کوشش کریں گے کہ جی-20نئے آئیڈیاز کا تصور کرنے اور اجتماعی کارروائی کو تیز کرنے کے لیے ایک عالمی اہم محرک کے طور پر کام کرے۔ قدرتی وسائل پر ملکیت کا احساس آج تنازعات کو جنم دے رہا ہے، اور ماحول کی حالت زار کی بنیادی وجہ بن گیا ہے۔ کرہ ارض کے محفوظ مستقبل کے لیے، امانت داری کا احساس ہی حل ہے۔ لائف یعنی ’ماحولیات کے لئے طرززندگی‘ مہم اس میں بڑا تعاون پیش کرسکتی ہے۔ اس کا مقصد پائیدار طرز زندگی کو ایک عوامی تحریک بنانا ہے۔
عزت مآب حاضرین،
آج ضرورت اس امر کی ہے کہ ترقی کے ثمرات عالم گیر اور ہمہ گیر ہوں۔ ہمیں ترقی کے ثمرات ہمدردی اور یکجہتی کے ساتھ تمام انسانوں تک پہنچانا ہوں گے۔ خواتین کی شمولیت کے بغیر عالمی ترقی ممکن نہیں۔ ہمیں اپنے جی-20ایجنڈے میں بھی خواتین کے زیر قیادت ترقی کو ترجیح دینی ہوگی۔ امن اور سلامتی کے بغیر، ہماری آنے والی نسلیں معاشی ترقی یا تکنیکی اختراع سے فائدہ نہیں اٹھا سکیں گی۔ جی-20 کو امن اور ہم آہنگی کے حق میں مضبوط پیغام دینا ہے۔ یہ تمام ترجیحات پوری طرح سے ہندوستان کی جی-20 کی صدارت کے موضوع – ’’ایک زمین، ایک خاندان، ایک مستقبل‘‘ میں شامل ہیں۔
معززحاضرین ،
جی-20کی صدارت سنبھالنا ہر ہندوستانی کے لیے ایک قابل فخر موقع ہے۔ ہم اپنے ملک کے مختلف شہروں اور ریاستوں میں جی-2-20 کے اجلاس منعقد کریں گے۔ ہمارے مہمانوں کو ہندوستان کے حیرت انگیز تنوع، جامع روایات اور ثقافتی فراوانی کا مکمل تجربہ حاصل ہوگا۔ ہماری خواہش ہے کہ آپ سبھی ہندوستان’جمہوریت کی ماں‘ کے اس منفرد جشن میں شرکت کریں۔ ہم مل کر جی-20 کو عالمی تبدیلی کے لئے ایک محرک بنائیں گے۔
آپ کا بہت بہت شکریہ!
ڈس کلیمر - یہ وزیر اعظم کے تبصرے کا تخمینی ترجمہ ہے۔ اصل تبصرے ہندی میں کئے گئے ہیں۔